जब बाघ के मल से मिला गायब आदमी का सुराग
राज्य न्यायलयिक विज्ञान प्रयोगशाला (स्टेट एफएसएल) में पुलिस अधिकारियों को साक्ष्य एकत्र करने के गुर बताए गए। उन्हें बताया गया कि घटनास्थल का सही ढंग से परीक्षण, मुआयना व साक्ष्यों की सैम्पलिंग की जाए तो अपराधियों को पकड़ना कठिन नहीं रहता। उन्हें न्यायालय से कानूनसम्मत सजा दिलाई जा सकती। इस ओरिएंटेशन प्रोग्राम में मुख्य वक्ता एवं रीजनल एफएसएल भोपाल के प्रभारी डॉ. हर्ष शर्मा ने कई दिलचस्प केस और उनके पीछे की कहानी सुनाई। इस एक दिनी वैज्ञानिक सत्र का उद्घाटन डीआईजी आईपी कुलश्रेष्ठ ने किया।
एफएसएल की मदद से भरोसा हासिल कर सकते हैं
मुख्य अतिथि डीआईजी कुलश्रेष्ठ ने कहा कि एफएसएल में जांच के तरीके यहां से लेकर अमेरिका तक एक हंै। रिजल्ट एक से हैं। इसलिए हमें जरूरत है कि हम पूरी समझदारी, दूरगामी सोच व सुरक्षित ढंग से सैंपल एकत्र करें। फएसएल के डायरेक्टर डॉ. एनएस परमार ने स्वागत भाषण में बताया अब कोई इसे झुठला नहीं सकता कि पेटलावद हादसे के आरोपी कांसवा की मौत हो चुकी है। डीएनए शाखा के डॉ. अनिलसिंह, रीजनल एफएसएल ग्वालियर के प्रभारी डॉ. एसपी शर्मा, डॉ. प्रशांत भट्ट एवं डॉ. स्वाति श्रीवास्तव ने भी जानकारी दी। कार्यक्रम का संचालन सीनियर साइंटिस्ट डॉ. पीके नागर ने किया।
एफएसएल में आयोजित कार्यशाला के शुभारंभ के मौके पर बोलते विशेषज्ञ।
पिटाई के बाद चमड़ी का रंग इंद्रधनुष की तरह बदलता है
डॉ. शर्मा ने बताया कि हत्या या मारपीट के मामले में चमड़ी पर आए निशान से घटना का समय आसानी से निकाल सकते हैं। इसके लिए हमें इंद्रधनुष के रंगों को अपने जहन में रखना चाहिए। अगर किसी शव या घायल व्यक्ति की चमड़ी का रंग लालिमा भरा है तो आप उसके रंग का मिलान इंद्रधनुष के रंग से करें। इंद्रधनुष में सबसे ऊपर लाल सा रंग होता है। इसे स्टैंडर्ड समय में दो पुरानी मार माना जाता है। इसके बाद थोड़ा सा कम लाल रंग रहता है। जो बताता है चमड़ी पर दिख रहा निशान चार दिन पुराना है। इसी तरह यदि निशान बैगनी है तो घटना 14 दिन पुरानी।
टाईगर के मल से मिला गुमशुदा चरवाहे का सुराग
डॉ. हर्ष शर्मा ने एक वाक्या अविभाजित मध्यप्रदेश-छत्तीसगढ़ के समय का बताया। छत्तीसगढ़ के एक गांव से चरवाहा अचानक गायब हो गया। जांच के बीच एक ग्रामीण को जंगल में बाघ का मल दिखा। उसमें एक दांत दिख रहा था। उसने ये बात पुलिस को बताई। पुलिस ने भोपाल स्थित मेडिकोलीगल इंस्टीट्यूट से संपर्क किया। जांच की तो मालूम हुआ कि ये दांत मानव का है। आगे बढ़े तो उसमें हाथ की कुछ अंगुली और नाखून के सैम्पल भी मिले। अंगुलियों के फिंगर प्रिंट का मिलान गायब चरवाले के जमीन के दस्तावेजों में दर्ज अंगुलियों की छाप से किया। दोनों मिल गए तो केस साफ था।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva